Κατς

Το κατς (αγγλικά Catch wrestling), είναι ένα είδος επαγγελματικής πάλης. Οι αγώνες αυτοί περιλαμβάνουν διάφορα χτυπήματα, λαβές και εναέριες κινήσεις. Το κατς δεν έχει καμιά σχέση με το ολυμπιακό άθλημα της πάλης. Στο κατς (pro wrestling) στόχος είναι η ψυχαγωγία  του κοινού μέσω των πρωτότυπων κινήσεων, της ηθοποιίας και των ειδικών ικανοτήτων που απαιτεί το συγκεκριμένο είδος. Το κατς θεωρείται  ως μια θεατρική παράσταση, όπου μέσα από αυτή ο θεατής θα παρακολουθήσει εξωπραγματικούς αγώνες και πρωτότυπες κινήσεις. Άλλα σημεία που κάνουν το κατς διασκεδαστικό είναι τα promo που εξιστορούν μια ιστορία μεταξύ δύο ή και περισσότερων εχθρών έτσι ώστε ο θεατής να μπει στο κλίμα και λίγο αργότερα να παρακολουθήσει τον αγώνα.

Εισαγωγή στο Κατς
Το ξεκίνημα του συγκεκριμένου είδους, χρονολογείται περίπου στο τέλος του 19ου αιώνα και στις αρχές του 20ού, ενώ η Πρώτη Χρυσή Περίοδος της Επαγγελματικής Πάλης όπως ονομάστηκε είναι τις δεκαετίες 1940 και 1950, ενώ η Δεύτερη Χρυσή Περίοδος που είχε και άλλους χαρακτηρισμούς ήταν από την δεκαετία του 1970 και για αρκετές δεκαετίες μετά. Τα τελευταία δέκα και παραπάνω χρόνια, η μορφή της επαγγελματικής πάλης έχει ρόλο καθαρά διασκέδασης.

Κανόνες & Διαιτησία
Το κατς είναι ένα είδος πάλης με εντυπωσιακές κινήσεις μέσα σε ρινγκ, όπου δυο ή και περισσότεροι άνδρες (ή και γυναίκες) παλεύουν και νικητής συνήθως, αναδεικνύεται αυτός που θα κρατήσει τον άλλον με τους ώμους κάτω, μέχρι τρία χτυπήματα που θα μετρήσει ο διαιτητής ή θα τον κάνει να υποταχθεί. Με τον καιρό, έχουν προστεθεί και άλλοι τρόποι, για να στεφθεί κάποιος νικητής. Ο διαιτητής είναι ο υπεύθυνος για την ομαλή διεξαγωγή του αγώνα. Αν υπάρξει κάποιο ύπουλο χτύπημα, ή κάποιος κινηθεί απειλητικά εις βάρος του, μπορεί να τον αποβάλει. Αν κάποιος μείνει εκτός ρινγκ έως 10 μετρήματά του, τον ανακηρύσσει ηττημένο, ενώ μπορεί να αλλάξει μια απόφασή του, αν την θεωρήσει λανθασμένη εκ των υστέρων. 

Ρόλοι
Στις χώρες που είναι περισσότερο διαδεδομένο το κατς, είναι πολύ συνηθισμένο για τους  παλαιστές να υποδύονται διάφορους ρόλους. Αυτό χρησιμεύει στο να αυξάνεται το ενδιαφέρον των θεατών. Οι ρόλοι των παλαιστών συνήθως είναι αληθοφανείς, ενώ υπάρχουν και εξωπραγματικοί. Τυπικά, σε έναν αγώνα υπάρχει ο "καλός" και ο "κακός", οι οποίοι μέσα στον αγώνα προσπαθούν να τραβήξουν το ενδιαφέρον του κοινού. Οι "καλοί", προσπαθούν να κάνουν τους θεατές χαρούμενους, ενώ από την άλλη μεριά οι "κακοί", προσπαθούν να κάνουν το κοινό να τους αντιπαθήσει. Εκτός από αυτά υπάρχει και ένα πιο σπάνιο είδος ρόλου, ο διάμεσος, ο οποίος δεν είναι ξεκάθαρα καλός ή κακός και κινείται μεταξύ των δύο ρόλων. 

Σκηνοθετημένοι αγώνες
Οι αγώνες είναι σκηνοθετημένοι ιδίως στο αποτέλεσμά τους. Ο πόνος είναι αληθινός και σε καμία περίπτωση δεν θεωρείται ψεύτικος διότι έως τώρα έχουν υπάρξει αρκετοί τραυματισμοί φτάνοντας στο σημείο μέχρι και να τελειώσουν καριέρες. Στους αγώνες υπάρχει και το αίμα το οποίο άλλοτε είναι αληθινό ή ψεύτικο. Το ψεύτικο αίμα δημιουργείται μέσω μιας αμπούλας. Τα τελευταία χρόνια ιδίως στο WWE έχουν ελαχιστοποιηθεί οι επικίνδυνες κινήσεις και τα αληθινά αίματα. (Βλέπε: WWE Hell In A Cell 2015: Undertaker vs. Brock Lesnar) Στα υπόλοιπα promotions δεν ισχύει πάντα αυτό. 

Οι αγώνες γίνονται για την ψυχαγωγία του κοινού όμως κανείς δεν μπορεί να πει πως δεν υπάρχουν τραυματισμοί.

Απήχηση
Το Pro Wrestling έχει εκατομμύρια θαυμαστές σε όλο τον κόσμο. Στην Αμερική υπάρχουν πολλοί οργανισμοί επαγγελματικής πάλης με σκοπό να ψυχαγωγήσουν τον κόσμο. Από το 2001 μέχρι και σήμερα, η κυρίαρχη εταιρεία-ομοσπονδία Πάλης, είναι το World Wrestling Entertainment το οποίο αριθμεί 18 εκατομμύρια εγγεγραμμένους στο YouTube και το μεγαλύτερο show του είναι η WrestleMania που έχει αριθμήσει ως και 100.000 εισιτήρια. Ενώ η δεύτερη εταιρεία με μεγάλη απήχηση είναι το TNA Wrestling. Η τρίτη εταιρεία κατά σειρά θαυμαστών είναι το Ring of Honor.

Γνωστές σημερινές εταιρείες
 World Wrestling Entertainment
 Total Nonstop Action Wrestling
 Ring of Honor Wrestling

Πηγές
 Επίσημη ιστοσελίδα WWE
 Επίσημη ιστοσελίδα TNA 
 Επίσημη ιστοσελίδα Ring of Honor

Κατηγορία:Επαγγελματική Πάλη
Κατηγορία:Αθλήματα
Κατηγορία:Μαχητικά αθλήματα